39. schôdza NR SR - 13.deň - B. popoludní
Dátum: 2025-09-29
Poslanec: Ledecký, Vladimír (SaS)
Druh vystúpenia: Vystúpenie v rozprave

Tak, vážení pán predsedajúci, vážené kolegyne a kolegovia, ako som spomínal, jedná sa o novelu zákona o obecnom zriadení, ktorá v súčasnosti nie dôsledne upravuje povinnosti hlavného kontrolóra. Nie je tam upravená výška úväzku kontrolóra. V súčasnosti je zvykom, že jeden kontrolór a zákon to umožňuje, robí kontrolu pre niekoľko obcí, menších obcí a a každá jedna tá obec mu určí úväzok podľa ktorého bude postupovať. Jednotlivé obce, samozrejme, nemajú prehľad, alebo nemajú dôvod kontrolovať, aký ten kontrolór má úväzok v iných obciach a tak sa stáva, že ten kontrolór má aj viac ako... ===== niekoľko obcí, menších obcí a každá jedna tá obec mu určí úväzok, podľa ktorého bude postupovať. Jednotlivé obce samozrejme nemajú prehľad alebo nemajú dôvod kontrolovať, aký ten kontrolór má úväzok v iných obciach a tak sa stáva, že ten kontrolór má aj viac ako 100 % úväzok a potom samozrejme časovo nedokáže tú činnosť vykonávať kvalitne a dôsledne. Zároveň by sa mal zúčastňovať obecných zastupiteľstiev a keďže má ten úväzok vysoký veľa obcí, tak často sa to prekrýva a nemá čas logicky, tie zastupiteľstvá sú po večeroch alebo popoludniach a večeroch v tých menších obciach, takže nie je čas, aby sa zúčastnil každého zastupiteľstva, nehovoriac o tom, že pokiaľ má viac ako 100 % úväzku, tak my predpokladáme, že túto prácu nemôže alebo túto kontrolnú činnosť nemôže urobiť dôsledne a poriadne. Preto navrhujeme, aby tento úväzok bol maximálne 100 %. Samotný Najvyšší kontrolný úrad uvádza, že niekoľko desiatok obcí má kontrolóra, ktorý majú viac ako 150 % úväzku a v ojedinelých prípadoch je to viac ako 200 % úväzku, hej 200 % a samozrejme, že vyššie, z toho je jasné, že ten kontrolór by mal robiť nie 8 hodín ale 16 hodín a pritom, že musí navštevovať ešte jednotlivé obce, presúvať sa atď., že musí pracovať na mieste, tak je z toho jasné, že túto svoju prácu nemôže vykonávať kvalitne. Čiže náš návrh je maximálna výška úväzku je 100 %. Druhá časť, alebo druhá oblasť, ktorú navrhujeme zmeniť sa týka náplni hlavného kontrolóra. Podľa zistení Najvyššieho kontrolného úradu, keď je nejaká sporná oblasť, alebo sa nájde nejaké podozrenie na tú kontrolu, tak sa stávalo, že jednotliví kontrolóri odmietli túto oblasť kontrolovať a vyhovárali sa na to, že majú nejaký plán kontrolnej činnosti, ktorý im schválili poslanci a v tomto pláne kontrolnej činnosti nie je táto oblasť skontrolovaná, to znamená s tým, že keď bude nový plán činnosti, tak a túto oblasť im títo poslanci do toho plánu zahrnú, tak potom sa to bude kontrolovať, čo je samozrejme nelogické. Chceme to doplniť do tohto paragrafu ustanovenie, podľa ktorého v prípade podozrenia s nehospodárneho vynakladania s finančnými prostriedkami, alebo podozrenia na inú nehospodárnu činnosť, bol kontrolór povinný túto kontrolu vykonať, to znamená, že aj keď v pláne kontrolnej činnosti má iné oblasti, tak jednoducho túto kontrolu, kde je podozrenie z nejakej nehospodárnej činnosti musí urobiť. Vkladáme tam, že hlavný kontrolór obce predkladá obecnému zastupiteľstvu raz za šesť mesiacov návrh plánu kontrolnej činnosti, ale má možnosť vykonávať kontrolnú činnosť pri mimoriadne nahlásených udalostiach. Navrhujeme explicitne uviesť, že pri nahlásení podozrenia z nehospodárnej činnosti je kontrolór povinný konať a to aj prípade, že nehovoríme o vopred schválenej činnosti. Čiže je to úplne malá novela zákona, ktorá rieši tieto dve oblasti, aby nemal úväzok nad 100 % a aby keď niekto nahlási nejaké nehospodárne zariadenie, alebo nehospodárne nakladanie s majetkom alebo nejaké podozrenie z rozkrádania, aby jednoducho túto oblasť skontroloval. Návrh zákona je pomerne jasný, stručný a budem rád, keď ho podporíte. Cieľom je ochrana verejných prostriedkov a zabezpečenie ich efektívneho nakladania. Táto novela pomôže chrániť náš spoločný, aj keď v tomto prípade nie štátny ale obecný majetok, tak dúfam, že nebudete mať námietky proti tomu, aby sa také niečo schválilo, aby sa táto zmena zákona udiala a zefektívnila sa celá činnosť. Ďakujem.